Jelasin soal Geisha  dalam bahasa jawa dong

Geisha (basa Jepang:芸者 "seniman") ya iku seniman-penghibur (entertainer) tradhisional Jepang. Tembung geiko dianggo ing Kyoto kanggo nyebut pawongan iku. Geisha umum banget nalika abad kaping-18 lan abad kaping-19, lan isih ana nganti tekan sepréné, sanajan gunggungé ora akèh. "Geisha" dilafalaké sajeroning basa Inggris: ("gei-"  - "may"). Ing Kansai, istilah "geiko" (芸妓) lan geisha awal "maiko" (舞妓) dipigunakaké wiwit Restorasi Meiji. Istilah "maiko" mung dipigunakaké ing dhistrik Kyoto. Pangucapan  ("gei-" - "key") utawa "kenya geisha" umum dipigunakaké nalika mangsa pendhudhukan Amérika Sarikat ing Jepang, ngandhut konotasi prostitusi. Ing Républik Rakyat Cina, tembung sing dipigunakaké ya iku "yi ji," sing pangucapané mèmper karo "ji" sajeroning basa Mandarin sing ateges prostitusi.

Geisha sinau akèh wangun seni sajeroning kauripané, ora mung kanggo ngibur pelanggan nanging uga kango kauripané. Omah-omah geisha ("Okiya") nggawa kenya-kenya sing akèh-akèhé asalé saka kulawarga miskin lan banjur nglatih kenya-kenya mau. Samangsa bocah, geisha asring nyambut gawé minangka réwang, banjur minangka geisha awal (maiko) suwéné mangsa pelatihan.